text: Lukker Lillebæltsbroen efter uheld
  28 oktober 2013 kl. 13.35
  Fyns Politi lukker den nye Lillebæltsbro i begge retninger på grund af blæst og trafikulykker i begge færdselsretninger. Alssundsbroen lukkes også.
  Et nyt uheld med en lastbil i østgående retning betyder nu, at Lillebæltsbroen er helt lukket. Først var det et uheld i retning mod Jylland, med en lastbil som væltede kort før broen. Kl. 14.30 skete yderligere et uheld - i den modsatte retning. Det fik Fyns Politi til at lukke broen helt.
  Og i Sønderjylland væltede en lastbil på vej mod syd ad den sønderjyske motorvej. Uheldet skete ved Haderslev.
  - Ulykken skyldes formentlig kraftige vindstød, oplyser vagtchef Ole Aamann, Syd- og Sønderjyllands Politi.
  
  Fartbegrænsning
  Vejdirektoratet havde tidligere på eftermiddagen indført hastighedsbegrænsning på 50 km/t på alle større broer - også Lillebæltsbroen. Fart begrænsningen skal gælde til kl. 17.
  